arnastofnun/IGC-2024 huggingface dataset:
Anna Ólafsdóttir Björnsson

Anna Ólafsdóttir Björnsson (f. 4. júní 1952) er íslenskur sagnfræðingur, tölvunarfræðingur, myndlistakona og fyrrverandi alþingismaður.

Ævi og störf.

Hún er fædd í Reykjavík og foreldrar hennar voru Ólafur Sveinsson Björnsson (1919-1968) lögfræðingur, sonur Sveins Björnssonar forseta Íslands, og Þórunn Árnadóttir (1929-2020) mynd- og handmenntakennari. Maður Önnu er Ari Sigurðsson forstjóri og eiga þau tvö börn.

Anna lauk stúdentsprófi frá Menntaskólanum í Reykjavík árið 1972, BA-prófi í sagnfræði og almennri bókmenntasögu frá Háskóla Íslands árið 1978 og cand. mag. í sagnfræði frá sama skóla árið 1985. Hún stundaði nám við Myndlista- og handíðaskóla Íslands 1972-1974 og við Myndlistaskólann í Reykjavík 1980-1988. Árið 2008 lauk hún meistaragráðu í tölvunarfræði frá Háskóla Íslands.

Anna kenndi við Garðaskóla í Garðabæ frá 1976-1977, var blaðamaður á Vikunni 1980-1985 og lausráðinn blaðamaður 1985-1989.

Hún var alþingismaður fyrir Kvennalistann í Reykjaneskjördæmi frá 1989-1995. Árin 1995-2001 fékkst hún við sagnfræðirannsóknir og -skrif, blaðamennsku og þáttagerð í útvarpi og frá 2001-2018 starfaði hún við hugbúnaðargerð.

Hún var í hreppsnefnd Bessastaðahrepps 1986-1989, var formaður Vímulausrar æsku frá 1998-2006 og frá 1999-2000 var hún formaður Samstöðu um óháð Ísland.

Eftir Önnu liggja nokkrar bækur og fræðirit, t.d. er hún höfundur bókanna "Álftaness saga" (1996), "Tölvuvæðing í hálfa öld" (2018) og glæpasögunnar "Mannavillt" (2021). Hún hefur einnig haldið nokkrar myndlistasýningar og tekið þátt í samsýningum.

Anna var á meðal stofnenda Vinstri hreyfingarinnar - grænt framboð og var um tíma formaður Félags vinstri grænna á Álftanesi og var ennfremur á meðal frambjóðenda í forvali flokksins í Reykjavík fyrir alþingiskosningarnar árið 2009 og varaþingmaður flokksins 2009-2013.

Vefsíða: http://www.annabjo.com
Emre Can

Emre Can er þýskur knattspyrnumaður sem spilar með Borussia Dortmund.
Otto Bumbel

Pedro Otto Bumbel (6. júlí 1914 - 2. ágúst 1998) var brasilískur knattspyrnuþjálfari.

Otto Mumbel hóf þjálfunarferil aðeins 23 ára að aldri eftir skammvinnan knattspyrnuferil hjá Flamengo og Corinthians. Eftir að hafa stýrt nokkrum brasilískum félagsliðum frá 1937-50 lá leið Mumbel til Mið-Ameríku. Þar stýrði hann bæði félagsliðum og landsliðum í Kosta Ríka, Gvatemala og El Salvador næstu misserin.

Frá 1956 til 1979 stýrði Bumbel tólf spænskum og portúgölskum félagsliðum, sumum oftar en einu sinni. Þeirra á meðal var Atlético Madrid en undir hans stjórn varð félagið bikarmeistari leiktíðina 1964-65.
Charles F. Richter

Charles Francis Richter (26. apríl 1900, Hamilton, Ohio - 20. apríl 1985, Los Angeles) var bandarískur eðlisfræðingur og jarðskjálftafræðingur.

Hann er best þekktur fyrir að hafa sett saman (ásamt Beno Gutenberg) árið 1935 kvarðann sem nefndur er eftir honum, Richter-kvarðann, sem var áður notaður til að mæla styrk jarðskjálfta.
Legia Warszawa

Legia Warszawa, oftast þekkt sem Legia Warsaw, er Pólskt knattspyrnufélag með aðsetur í Varsjá, Legia er eitt af sigurstælustu félögum póllands með 14 titla í Ekstraklasa

Leikmenn 2020.

"(Á láni frá Brentford)"

"(Á láni frá Brighton &amp; Hove Albion)"
Móhumla

Móhumla (fræðiheiti: "Bombus jonellus") er tegund af humlum, útbreidd og algeng um Evrópu og Norður-Asíu, sem og Norður-Ameríku.

Hún er smávaxin í samanburði við aðrar humlutegundir, drottningin 16 mm og þernurnar og druntarnir 12 mm. Hún er svört með gulum röndum og hvítum afturenda.

Hún er gamall íbúi á Íslandi, talin hafa komið með landnámsmönnum. Hún hefur gengið undir ýmsum nöfnum; hunangsfluga, býfluga, villibýfluga, randafluga. Móhumla er nú notað til aðgreiningar frá öðum humlutegundum sem eru allar nýlegir landnemar hér.
Kleppavatn

Kleppavatn er vatn á Arnarvatnsheiði. Það er 0,76 km², grunnt og í 398 m hæð yfir sjó.

Bæði urriði og bleikja er í vatninu.

Leiðin til vatnsins er styttri og greiðari en til margra annarra vatna á heiðinni. Farið er út af gömlu þjóðleiðinni eftir jeppaslóð vestur yfir Norðlingafljót að Fiskivatni og síðan er jeppaslóð á milli vatnanna. Vegalengdin frá Reykjavík er 187 km.
Kertssund

Kertssund tengir Svartahafið við Asofshaf og aðskilur Kertskaga á Krímskaga í vestri frá Taman-skaga í Krasnodar-héraði í Rússlandi í austri. Sundið er 41 km langt, 4 - 15 km breitt og mesta dýpi þess er 18 m.

Mikilvægasta höfnin á Krímskaga er bærinn Kertj, sem gefur sundinu nafn sitt. Áður hét sundið "Krims Bosporus".

Eftir að íbúar Krím slitu sig lausa frá Úkraínu og (endur)sameinuðust Rússlandi var strax ákveðið að byggja brú yfir sundið. Var brú þessi opnuð fyrir almennri umferð 16. maí 2018.
Aðalskrifstofa Sameinuðu þjóðanna

Aðalskrifstofa Sameinuðu Þjóðanna (e. "United Nations Secretariat"; fr. "Secrétariat des Nations unies") er eitt af sex undirstöðuráðum þeirra, hinar eru Allsherjarþing Sameinuðu þjóðanna, Öryggisráð Sameinuðu þjóðanna, Efnahags- og félagsmálaráð Sameinuðu þjóðanna, aflagða Gæsluverndarráð Sameinuðu þjóðanna og Alþjóðadómstóllinn. Aðalskrifstofa Sameinuðu þjóðana er framkvæmdaraðili samtakana. Skrifstofan hefur mikilvægt hlutverk í að setja stefnuna fyrir áhersluatriði og ákvarðanatöku í deildum SÞ (allsherjarþingið, efnahags og félagsmálaráðið og öryggisráðið) og innleiðir ákvarðanir þessara deilda. Aðalritari Sameinuðu þjóðanna, sem er skipaður af allsherjarþinginu, er forstjóri skrifstofnunnar.

Verksvið skrifstofunnar er útbreitt. Dag Hammarskjöld, annar aðalritari Sameinuðu þjóðana, lýsti valdi þess svona: „Sameinuðu þjóðirnar eru það sem aðildarþjóðirnar gera það að, en innan þess ramma sem eru settar við ákvarðanir stjórnvalda og samvinnu stjórnvalda, byggist að miklu á því hvað skrifstofan gerir það að ... [það] hefur skapandi getu. Það getur kynnt nýjar hugmyndir. Það getur, á pappírs eyðiblöðum, tekið frumkvæði. Það getur sett fram ályktanir um aðildarríki sem munu hafa áhrif á aðgerðir þeirra“. Stjórnsýsludeild Sameinuðu þjóðana, sem hefur hlutverk hliðstætt utanríkisráðuneytinu, er hluti af skrifstofunni. Það sama á við Friðargæsludeild aðgerða. Skrifstofan er aðalheimild efnahagslegrar og pólítískrar greiningar fyrir allsherjarþingið og öryggisráðið; það stjórnar aðgerðum sem eru hafnar af ráðum SÞ, stjórnar pólítískum aðgerðum, undirbýr mat sem notað er til grundvallar friðargæslu, skipar yfirmenn friðargæslu, gerir kannanir og rannsóknir, ræðir við aðila utan samtakana eins og fjölmiðla og samtök ótengd ríkjum og ber að útgefa alla sáttmála og alþjóðlega samninga.
Enska úrvalsdeildin 2019-20

Premier League 2019-20 var 28.tímabilið í Premier League, sem er efsta deild í enskri knattspyrnu, síðan deildin varð stofnuð árið 1992. Tímabilið byrjaði 9. ágúst 2019 og varði til 26. júlí árið 2020.

Liverpool vann sinn fyrsta Premier League-titil og sinn 19. englandsmeistaratitil. Það var fyrsti meistaratitill félagsins í í 30 ár þegar lið Manchester City tapaði 2-1 á móti Chelsea. Manchester City voru ríkjandi meistararar. Manchester City endaði í 2. sæti. Norwich City, Sheffield United og Aston Villa voru nýliðar í deildinni, eftir að liðin komust upp úr ensku meistaradeildinni 2018-19. Þau lið sem féllu niður um deild voru Bournemouth, Watford og Norwich City. Markakóngur var Jamie Vardy með 23 mörk og stoðsendingakóngur Kevin De Bruyne með 20 stoðsendingar.
Ralph Hasenhuttl

Ralph Hasenhüttl (fæddur 9. ágúst árið 1967 í Graz) er austurrískur knattspyrnustjóri og fyrrverandi leikmaður.

Hann er knattspyrnustjóri hjá enska Premier League liðinu Southampton F.C. síðan í desember árið 2018.

Hasenhüttl hefur tapað tvívegis 9-0 í deildinni sem er mesti markamunur sem hefur verið þar, fyrst á móti Leicester City haustið 2019 á heimavelli og svo á Old Trafford á móti Manchester United í byrjun árs 2021.
Divock Origi

Divock Okoth Origi (fæddur 18. apríl 1995) er belgískur atvinnumaður í fótbolta sem spilar fyrir Liverpool og Belgíska landsliðið í fótbolta. Origi hefur einnig spilað fyrir Lille og Wolfsburg.

Divock Origi er þekktastur fyrir mörk hans í meistardeildinni tímabilið 2018-19 fyrir Liverpool. Hann skoraði tvö mörk í frægum 4-0 endurkomusigri gegn Barcelona og skoraði einnig sigurmark í úrslitaleiknum gegn Tottenham Hotspurs. Einnig er hann þekktur fyrir stórfurðulegt sigurmark gegn Everton 2. desember 2018.

Hann varð yngsti markaskorari belgíska landsliðsins þegar hann skoraði á HM 2014, rúmlega 19 ára.
Rob Halford

Robert Halford er enskur tónlistarmaður sem er söngvari Judas Priest sem stofnuð var árið 1969. Hann gekk í hljómsveitina árið 1973. Halford er þekktur fyrir kraftmikinn söng sinn, leður- og gaddaklæðnað og innkomu á mótorhjóli á sviði. Til áhrifavalda hans í byrjun má nefna Little Richard, Janis Joplin og Robert Plant.

Aðdáendur hafa kallað hann "Metal God". Halford hætti í Priest um tíma, 1992-2003 og var með hljómsveitirnar Fight, Two og Halford.

Halford kom út sem samkynhneigður í byrjun 10. áratugsins. Hann gaf úr ævisöguna sína, "Confess", árið 2020. Hann býr í Arizona í Bandaríkjunum og Walsall á Englandi til skiptis. Halford hlaut árið 2010 Grammy-verðlaun fyrir "Best Metal Performance".
The Oval

The Oval eða Kennington Oval er krikketvöllur í Lambeth í Lundúnum sem reistur var árið 1845. Leikvangurinn hefur frá opnun verið heimavöllur "Surrey County Cricket Club" og verið vettvangur milliríkjakeppna í krikket, auk þess sem lokaviðureign keppnisársins í ensku krikketi fer yfirleitt fram á vellinum. Auk krikketleikja hafa ýmsar sögufrægar viðureignir í knattspyrnu og rúbbí verið leiknar þar.

Saga.

Elstu heimildir um krikketleiki á svæðinu þar sem Kennington Oval reis síðar eru allt frá árinu 1724. Þar sem opinberar aftökur fóru fram á sömu slóðum var keppnisvöllurinn þó fljótlega færður til. Árið 1844 var svæðið orðið að markaðstorgi í eigu hertogans af Kornbretalandi, sem féllst á að leigja það íþróttamönnum undir krikketvöll. Eftir að völlurinn var tyrfður fór fyrsti kappleikurinn fram á árinu 1845.

Meira en 20 þúsund áhorfendur mættu á The Oval árið 1868 til að sjá krikketlið skipað áströlskum frumbyggjum keppa við heimamenn og tólf árum síðar fór fyrsti krikketlandsleikur Englendinga og Ástrala þar fram fyrir milligöngu Charles W. Alcock, knattspyrnu- og krikketfrumkvöðulsins mikla, sem var formaður Surrey-félagsins frá 1872 til 1907.

Auk þess að vera miðlægur í gjörvallri krikketsögu Englands, kom The Oval mjög við sögu hinna vinsælustu boltaíþrótta landsins: rúbbí og knattspyrnu. Á árunum 1872-79 lék enska rúbbílandsliðið sjö leiki við Skota og Íra á vellinum. Voru þetta meðal allra fyrstu alþjóðakeppna í íþróttinni, en fyrsti rúbbílandsleikurinn fór fram árið 1871.

Enska knattspyrnulandsliðið keppti fimmtán sinnum á The Oval frá 1870-1889, tólf sinnum við Skota og þrisvar sinnum við Wales. Fyrstu fimm viðureignirnar við Skota teljast þó ekki fullgildir landsleikir þar sem FIFA lítur svo á að fyrsti opinberi landsleikurinn hafi verið milli Englands og Skotlands í Glasgow árið 1873.

Báðir undanúrslitaleikir og úrslitaleikur ensku bikarkeppninnar fóru fram á The Oval þegar keppnin var haldin í fyrsta sinn veturinn 1871-72. Ef frá er talið árið 1873 hýsti leikvangurinn alla úrslitaleiki keppninnar til ársins 1892. Á þessum tíma óx áhorfendafjöldinn á bikarúrslitaleikjunum hröðum skrefum, frá því að vera rétt um tvöþúsund fyrstu árin upp í rúmlega 30 þúsund áhorfendur.
Stökkhafur

Stökkhafur ("Antidorcas marsupialis") er meðalstór antílópa sem lifir í suðvestanverðri Afríku. Hann heldur sig einkum á þurrum grassléttum frá norðvestur hluta Suður-Afríku upp eftir Kalahari-eyðimörkinni inn í Namibíu og Botsvana og finnst einnig syðst í Angóla. Stökkhafurinn er vinsælt veiðidýr og þykir gott til matar. Stökkhafurinn er þjóðardýr Suður-Afríku.

Stökkhafur er frekar grannvaxin antílópa með tiltölulega langa fætur. Fullvaxta verður hæð á herðakambi á milli 71 og 86 sm. Stökkhafur vegur á bilinu 18 og 45 kg, kvendýr töluvert léttari en bukkar. Bæði kyn hafa tvö svört horn, ögn bogsveigð, um 30-50 sm löng. Horn kvendýra eru styttri og beinni en á karldýrum. Stökkhafur hefur hvítt andlit með svartar rákir frá augum að munnvikum. Grunnlitur hans er rauðbrúnn og er hann með breiða og greinilega dökkbrúna gasellurák, sem markar skil við hvítan kviðinn. Stökkhafurinn er hvítur aftan á lærunum. Halalengd er um 20-35 sm. Hámarksaldur stökkhafra er 10-15 ár í náttúrulegu umhverfi, en 20-25 ár í dýragörðum.

Fæða stökkhafra er aðallega ungir sprotar og blöð af jurtum og smávöxnum runnum. Geta þeir lifað án drykkjarvatns svo árum skiptir og svala þá þorsta sínum með neyslu þykkblöðunga.

Stökkhafrar lifa hjarðlífi. Iðulega eru kvendýr og kálfar saman í 5-20 dýra hópum. Yfir fengitímann, sem er frá apríl til júní, þá safna ráðandi bukkar sér einni eða fleiri kvendýrahjörðum. Aðrir bukkar safnast í litlar hjarðir, sem ráðandi bukkarnir leita í utan fengitímans.

Eitt sérkenni stökkhafra eru stökkin sem þeir taka ef þeir verða hræddir. Stökkva þeir þá beint upp í loftið, tvo til þrjá metra, með fæturna þétt saman. Kreppa þeir líkamann í stökkinu og eru kengbognir. Önnur dýr í hjörðinni taka þetta fljótt eftir og endurtaka stökkin hvað eftir annað. Stökkhafrar á flótta, hins vegar, teygja úr sér eins og þeir geta og ná þá allt að 15 metrum í hverju stökki og geta farið með um 90 km hraða á klukkustund.
Bombus wurflenii

Bombus wurflenii er tegund af humlum, aðallega í fjallendi Evrópu.

Hún er yfirleitt svört með rauðgulan enda. Drottningar eru 19 - 22 mm langar, þernur 13 - 16 mm og druntar 14 til 16 mm. Tungan er mjög stutt, og kjálkarnir kröftugir.
GNK Dinamo Zagreb

GNK Dinamo Zagreb er Króatískt knattspyrnufélag frá höfuðborginni Zagreb. Félagið var stofnað þann 9. Júní árið 1945. Þeir spila heimaleiki sína á þjóðarleikvangi Króatíu, Stadion Maksimir.

Dinamo Zagreb urðu fjórum sinnum júgóslavneskir deildarmeistararar á árunum (1947/48, 53/54, 57/58 og 81/82) og unnu sjö sinnum Júgóslavíubikarinn á tímabilinu 1945-1991 á árunum 1951, 1960, 1963, 1965, 1969, 1980 og 1983. Dinamo lék einnig fram að lokaleik Messeby Cup 1962/63, þar sem þeir töpuðu gegn stórliði Valencia eftir að hafa tapað 1-2 á heimavell, og 0-2 á útivelli. Árið 1966/67 tókst þeim að sigra Leeds United 2-0.

Zagreb hefur unnið króatísku deildina 13 sinnum eftir aðskilnaðinn frá Júgóslavíu og króatísku bikarkeppnina tíu sinnum.

Kannski besti leikmaður Króatíu allra tíma, Davor Suker, lék með félaginu frá 1989 til ársins 1991.

Dinamo Zagreb er einnig heimsfrægt fyrir stuðningsmenn sína sem kallaðir eru Hooligan og Bad Blue Boys.
Pétur Gautur

Pétur Gautur Svavarsson (f. 4. mars 1966) er íslenskur listmálari þekktur fyrir kyrralífsmyndir.
Shaanxi

Shaanxi (eða Shensi) "(kínverska:" 陕西"; rómönskun: Shǎnxī)" er landlukt hérað í Norðvesturhluta Alþýðulýðveldisins Kína. Það liggur að sjálfstjórnarsvæðinu í Innri Mongólíu í norðri, Shansi héraði í austri, Henan og Hubei héruðum í suðaustri, Chongqing borghéraðinu og Sichuan héraði í suðri, Gansu héraði í vestri og Hui sjálfstjórnarsvæðinu í Ningxia til norðvestur. Í austri fer Gulafljót fer með landamörkum Shaanxi og héraðsins Shansi. Höfuðborgin er Xi’an, í suður-miðhluta héraðsins. Flatarmál héraðsins er 205.000 ferkílómetrar. Árið 2016 bjuggu meira en 38 milljónir manna í Shaanxi.

Menningarsaga Shaanxi nær til 5.000 ára.

Shaanxi hérað er landfræðilega skipt í þrjá hluta, það er Norður-, Mið- og Suður-Shaanxi. aðskildum náttúrusvæðum – fjalllendnum suðurhluta, dalnum þar sem Wei áin rennur og hásléttunni í norðri.

Norður-Shaanxi („Shaanbei“) er suðausturhluti Ordos-skálarinnar og samanstendur aðallega af tveimur héraðsborgum Yulin og Yan'an á norður Loess hásléttunni, afmörkuð af Ordos-eyðimörkinni og graslendi Ordos-borgar í Inn-Mongólíu. Mið-Shaanxi („Shaanzhong“) er einnig þekkt sem Guanzhong svæðið og samanstendur afrennsli Wei fljótsins austur af Long fjalli og norður af Qinling-fjöll, þar sem meirihluti íbúa Shaanxi býr. Suður Shaanxi ( „Shaannan“) samanstendur af þremur héraðsborgum sunnan við Qinling-fjöll og nær til fjallaborganna þriggja: Hanzhong, Ankang og Shangluo.

Xian borg sem tekur einnig til staða hinna fornu kínversku höfuðborga Fenghao og Chang'an - er höfuðborg héraðsins sem og stærsta borgin í Norðvestur-Kína. Alls bjuggu um 8.5 milljónir manna í höfuðborginni Xi’an árið 2010.

Aðrar borgir Shaanxi eru Ankang, Baoji, Hanzhong, Shangluo, Tongchuan, Weinan, Yan'an, Yulin og Xianyang.

Í Xianyang-borg (咸阳) sem er staðsett í miðhluta Shaanxi héraðs við Wei fljót búa ríflega fjórar milljónir manna. Borgin fékk titilinn „jarðhitaborg Kína“ á árinu 2006. Þar hafa íslenskir jarðhitasérfræðingar unnið með Kínverjum að nýtingu jarðhita. Sameiginlegt félag Enex Kína ehf. og Shaanxi Geothermal Energy Development Corporation var stofnað í október 2006 að uppbyggingu hitaveitna. Félagið heitir Shaanxi Green Energy Geothermal Development Co.

Mannskæðasti jarðskjálftinn til þessa, sem vitað er um, varð í Shaanxi héraði árið 1556. Talið er alls hafi um 830.000 manns farist af hans völdum.
Bombus semenoviellus

Bombus semenoviellus er tegund af humlum, upprunnin í A-Evrópu, jafnvel austur í Úralfjöllum. Hún finnst nú einnig víða í N-Evrópu.
Poul Nielsen

Niels Poul "Tist" Nielsen (fæddur 25. desember 1891 — dáinn 9. ágúst 1962) var danskur knattspyrnumaður Nielsen er markahæsti leikmaðurinn í sögu danska landsliðsins ásamt hinum íslensk ættaða Jon Dahl Tomasson, þeir hafa báðir skorað 52 mörk,enn Nielsen lék einungis 38 leik fyrir landsliðið. Nielsen spilaði allan sinn feril fyrir Kjøbenhavns Boldklub.
Bombus pratorum

Bombus pratorum er tegund af humlum, útbreidd í Evrasíu, nema ekki á sléttum S-Rússlands og Úkraínu. Hún gerir sér bú ofanjarðar, og fer snemma af stað á vorin.

Lýsing.

Hún er svört með gula rönd á frambol og aðra framarlega á afturbol og gulleitan afturenda. Tungan er stutt.

Drottningarnar eru um 15–17 mm (vænghaf um 28–32 mm), þernurnar eru um 9–14 mm (vænghaf 18–26 mm) og drónarnir eru um 11–13 mm langir (vænghaf 23–26 mm).
Bombus muscorum

Bombus muscorum er tegund af humlum, finnst víða í Evrasíu.

Lýsing.

Hún er rauðbrún á bringu og fyrstu liðum afturbols, restin af búknum er svartur með mjóum hvítum röndum. Litur er þó nokkuð breytilegur eftir afbrigðum. Tungan er löng.

Drottningar eru 17–19 mm langar (32–35 mm vænghaf), þernur eru 10–16 mm (22–30 mm vænghaf) og druntar eru 13–15 mm (26–29 mm).
Kosningar í Bandaríkjunum 2021

Kosningar munu fara fram í Bandaríkjunum þann 2. nóvember árið 2021 og verður þá kosið um:
Bláglytta

Bláhvelja (fræðiheiti: "Aurelia aurita") er tegund marglytta sem finnst meðal annars við Ísland. Bláhvelja er nánast glær og þekkist á fjórum skeifulaga kynkirtlum sem sjást þegar horft er ofan á hveljuna. Þó er erfitt að greina bláhvelju frá skyldum tegundum af "Aurelia"-ættkvíslinni og til þess þarf yfirleitt að gera DNA-próf.

Útbreiðsla og búsvæði.

Bláhvelja lifir í Norður-Atlantshafi. Hún finnst meðfram ströndum Evrópu og Norður-Ameríku þar sem hún sækir helst í víkur, strendur og sjávarlón.

Bláhvelja er algeng við Ísland og er skaðlaus.

Vistfræði.

Bláhveljur lifa að mestu á svifi, þar á meðal á lindýrum, krabbadýrum, lirfum möttuldýra, hjóldýrum, ungum burstaormum, kúsilþörungum, ýmsum eggjum og öðrum smáum lífverum. Stundum éta þær önnur hveldýr eða kambhveljur. Bláhveljur nota stingfrumur til að veiða bráð og vernda sig gegn afræningjum.

Bláhveljur innihalda hátt hlutfall fjölómettaðra fitusýra og þær eru því gjarnan étnar af rándýrum. Helstu afræningjar bláhvelja eru tunglfiskur, leðurskjaldbökur, aðrar hveljur og frumdýr.
Kevin Mark Philips

Kevin Mark Phillips (fæddur 25. júlí árið 1973 í Hitchin í Hertfordshire) er enskur fyrrverandi knattspyrnumaður sem lék síðast með Leicester City árið 2014.

Hann varð markahæstur í úrvalsdeildinni tímabilið 1999/2000 þegar hann lék með Sunderland. Á því tímabili skoraði hann 30 mörk, og vann einnig evrópska gullskóinn það ár. Góð frammistaða hans í Sunderland leiddi til þess að hann komst í enska landsliðið. Með landsliði tókst honum þó ekki að skora í 8 leikjum sínum.

Phillips skrifaði undir eins árs samning við Crystal Palace í júlí árið 2013, rétt fyrir fertugsafmælið sitt.
Bombus borealis

Bombus borealis er tegund af humlum, ættuð frá norðurhluta N-Ameríku.
Samuel Slater

Samuel Slater ( 9. júní 1768 – 21 apríl 1835) var bandarískur iðnjöfur af breskum ættum. Hann er þekktur sem upphafsmaður Iðnbyltingarinnar í Bandaríkjunum og upphafsmaður bandarískar verksmiðjuframleiðslu en í Bretlandi er hann þekktur sem "Slater the Traitor". Slater flutti breska tækni í textíl til Ameríku og aðlagaði miðað við Bandaríkin. Hann var lærlingur hjá frumkvöðli í breskum textíliðnaði og stal þar hönnun af breskum verksmiðjuvélum. Hann flutti síðan til Bandaríkjanna. Hann hannaði fyrstu textílmillurnar í Bandaríkjunum og stofnaði seinna eigin fyrirtæki með sonum sínum. Hann átti þegar mest lét þrettán spunaverksmiður og hafði komið upp leigujörðum og verksmiðjuþorpum kringum textílverksmiðjur sínar svo sem í Slatersville á Rhode Island.
Sænellika

Sænellika (fræðiheiti: "Metridium senile") er tegund sæfífla sem lifir við strendur Norðvestur-Evrópu og beggja vegna Norður-Ameríku. Sænellika er með algengustu sæfíflum í sjónum við Ísland.

Vistfræði.

Sænellikan er rándýr sem étur smádýr sem berast til hennar með straumi. Helstu fæðuhópar sænellikunnar eru árfætlur, burstaormalirfur, lindýralirfur, "Ascidia"-lirfur (af undirfylkingu möttuldýra), marflær og hrúðurkarlalirfur.

Helstu afræningjar sænellikunnar eru bertálkninn "Aeolidia papillosa", sæköngulóin "Pycnogonum littorale", sæsniglar af ættinni Epitoniidae, sólkoli ("Pseudopleuronectes americanus") og bláflekkur ("Spondyliosoma cantharus").
Changchun Longjia alþjóðaflugvöllurinn

Alþjóðaflugvöllur Changchun Longjia (IATA: CGQ, ICAO: ZYCC) "(kínverska: "长春龙嘉国际机场"; rómönskun: Chángchūn Lóngjiā Guójì Jīcháng)" er meginflughöfn farþegaflugs Changchun höfuðborgar Jilin héraðs í Alþýðulýðveldinu Kína.

Flugvöllurinn er staðsettur um 31 kílómetra norðaustur frá miðborg Changchun og um 76 kílómetra norðvestur af Jilin borg í bæjarfélaginu Longjia, í úthverfi borgarinnar, sem gefur vellinum nafn. Borgirnar Changchun og Jilin bera sameiginlega ábyrgð á rekstri flugvallarins.

Samþykkt var að ráðast í byggingu alþjóðaflugvallarins árið 1998. Framkvæmdir hófust árið 2003 og hóf flugvöllurinn starfsemi tveimur árum síðar 2005. Völlurinn leysti af hólmi Changchun Dafangshen flugvöllinn, sem var einnig verið notaður undir herflug og er nú eingöngu ætlaður fyrir hernaðarnotkun.

Vegna mikillar fjölgun farþega var ráðist í endurhönnun og viðbyggingu Changchun Longjia flugvallarins árið 2001. Enn var hann stækkaður árið 2009 og 2011. Flugstöðin, nær yfir 73.300 fermetra og er í tveimur farþegamiðstövum. Árið 2018 fóru um 13 milljónir farþega um flugvöllinn og um 83.000 tonn af farmi. Í farþegafjölda er hann 30. stærsti flugvöllur Kína.

Flugvöllurinn er svæðisbundin miðstöð fyrir "China Southern Airlines". Önnur umfangsmikil flugfélög eru "China Eastern Airlines", "Spring Airlines", "XiamenAir", og "Sichuan Airlines". Alls starfa 32 flugfélög á flugvellinum.

Áfangastaðir eru flestir innan Kína og í Austur Asíu, með alþjóðaflug til Tókýó, Osaka, Hong Kong, Singapúr, Seúl, og fleiri staða.

Flugvöllurinn er tengdur lestarkerfi Changchun með stöð í kjallara flugstöðvarbyggingarinnar. Einnig tengja strætisvagnar flughöfnina við miðborg Changchun og nærliggjandi borgir.
Sean Longstaff

Sean David Longstaff (fæddur 30. október árið 1997) er enskur knattspyrnumaður sem spilar með Newcastle United.
Sigurlín Bjarney Gísladóttir

Sigurlín Bjarney Gísladóttir (f. 1975) er rithöfundur sem hefur sent frá sér ljóð og smásögur. Hún hefur meistarapróf í ritlist og íslenskum bókmenntum frá Háskóla Íslands.
Buriram United F.C.

Buriram United Football Club ("Tælenska:สโมสรฟุตบอลบุรีรัมย์ ยูไนเต็ด") er tælenskt knattspyrnufélag frá borginni Buriram. Þeir eru það félag sem hefur oftast sigrað tælensku deildina, eða alls átt skipti.

Titlar.

Tælenska Úrvalsdeildin:7

Tælenski konungsbikarkeppnin